== Invasion i Italien ==
[[Fil:Ulpiano Checa La invasión de los bárbaros.jpg|right|thumb|310px|[[Hunnerne]] rider ind i [[Italien]] under ledelse af Attila (i forgrunden til højre).]]
Attila gik ind i Italien i [[452]], hvor han fornyede sit krav på ægteskab med Honoria, mens hans hær plyndrede adskillige byer og jævnede [[Aquileia]] fuldstændigt med jorden. Valentinian flygtede fra [[Ravenna]] til Rom. På samme tid holdt Aëtius sit felttog i gang, men han manglede styrke til at tage et åbent slag, da mange af hans forbundsfæller var faldet fra. Til sidst standsede Attila ved [[Po]], hvor han modtog udsendinge fra Rom: [[Præfekt (religiøs titel)|præfekten]] [[Trigetius]], [[Consul|konsulen]] [[Aviennus]] og paven, [[Pave Leo 1.|Leo 1.]]. Efter dette møde trak han hæren tilbage uden at have fået hverken Honoria eller de krævede landområder udleveret.
Historie